Minoes. Minoes — Anni Shmidtning bolalar uchun moʻljallangan "Enni MG Shmidt" romani asosida 2001-yilda suratga olingan Niderlandiya filmi. Film „Eng yaxshi badiiy film“ va „Eng yaxshi ayol roli“ (Keris van Xouten)uchun „Golden Calves“ mukofotiga sazovor boʻlgan. Syujeti. Bir kuni kechasi Minoes ismli mushuk yuk mashinasidan tushib ketgan kimyoviy suyuqlik qutisiga duch keladi va uni ichganidan keyin odamga aylanadi. Insonga yalngach ham u itlardan qoʻrqish, boshqa mushuklar bilan tomda miyovlash, sichqonlarni tutish, xirillash va xom baliq isteʼmol qilish kabi mushuklarga xos xususiyatlarini saqlab qoladi. Tez orada u Killendoorn shahridagi gazetada ishlaydigan Tibbe ismli muxbir bilan uchrashadi. Tibbe juda uyatchan boʻlgani sabab yaxshi xabar yozish uning uchun juda qiyin ish edi. Avvaliga Tibbe Minoesning odam qiyofasidagi mushuk ekaniga ishonmaydi, lekin Minoes shahar mushuklaridan har xil qiziqarli yangiliklarni topib kelgani uchun, unga koʻnikib qoladi. Oziq-ovqat va boshpana evaziga Tibbe Minoesga qiziqarli yangiliklarni topib kelish orqali muxbirlik ishida yordam berishiga ruxsat beradi. Mushuklar matbuot xizmati va ular yetkazadigan barcha yangiliklar yordamida Tibbe tez orada eng yaxshi muxbirga aylanadi. Biroq, Tibbe yozishga jur’at eta olmaydigan bitta muhim maqola bor edi: kimyo zavodi egasi, badavlat janob Ellemeyt haqidagi xabar. Butun shahar aholisi uni juda hurmatli odam va hayvonlarnibg haqiqiy himoyachisi deb bilardi. Tibbe nihoyat Minoesning qistovi bilan oʻsha maqolani yozishga va chop etishga koʻngach, butun shahar undan yuz oʻgiradi. U ishsiz qoladi, ijara uyidan haydab yuborilishiga oz qoladi. Biroq, Minoes taqdimot marosimida janob Ellemeytning mushuklarga oʻq uzgani tasvirini ekranda qoʻyib beradi. Videotasvirda Ellemeytning asl yuzi koʻringan edi. Oxir-oqibat, Minoes qayta mushukka aylanish imkoniyatiga ega boʻlsa ham, odam boʻlishga va Tibbe bilan qolishga qaror qiladi. Film ikkalasi turmush qurgani bilan yakunlanadi. Premyera. Film Niderlandiyada 4 227 362 dollar, Germaniyada 111 858 dollar, Avstriyada 34 164 dollar va Norvegiyada 389 200 dollar daromad yigʻib, moliyaviy muvaffaqiyatga erishdi. Music Box Films mazkur filmning "Minush xonim" nomi ostidagi dublyaj versiyasini 2011-yil 23-dekabrda Nyu-York va Chikagoda ommaga taqdim etdi.